open-index/open-wikipedia-markdown huggingface dataset:
מעדן סויה

ממוזער|מעדן סויה מוגש עם אוכמניות.
**מעדן סויה**, המכונה גם **יוגורט סויה** או **יופו** (שילוב של המילים יוגורט וטופו), הוא מעדן מוכן המכיל חלב סויה.

### מרכיבים
יוגורט סויה עשוי מחלב סויה ובקטריות. לעיתים מוסיפים ממתיקים כגון פרוקטוז, גלוקוז או סוכר.

המעדן נצרך, בין השאר, על ידי טבעונים, צמחונים, וחולים בPKU ולבעלי אי-סבילות ללקטוז או אלרגיה לחלב.

## התפתחות מעדני הסויה
הסויה משמשת כתבלין כבר יותר מ-2,000 שנה בסין, ובמאה ה-20 החלו להשתמש בסויה במוצרים כמו חלב סויה, מעדני סויה, משקאות סויה, חטיפי חלבון וגבינת סויה.

משנות ה-90 של המאה ה-20 ועד היום חלה עלייה משמעותית בצריכת מעדני הסויה, עקב עלייה במודעות לאי-סבילות ללקטוז ואלרגיה לחלב ועקב עלייה משמעותית בעשור האחרון במודעות לטבעונות.

החברה הראשונה שייצרה מעדני סויה הייתה Alpro, לאחר מכן בישראל חברת תנובה החלה לייצר מעדני סויה ובעקבות הביקוש ההולך וגובר, גם שטראוס החלו בייצור מעדני סויה.

## תקינותה של המילה "יוגורט"
באירופה, חברות לא רשאיות לשווק את המוצרים הצמחיים שלהן תוך שימוש במילה "יוגורט", שכן מונח זה שמור למוצרים ממקור מן החי בלבד - לפי תקנה 1308/2013 של האיחוד האירופי ופסיקה משנת 2017 בבית המשפט לצדק של האיחוד האירופי .

בארצות הברית, על פי תקנות תקן הזהות של ה-FDA, המילה "יוגורט" שמורה למוצר העשוי מחלב. בשנת 2018, ה-FDA הוציא בקשה רשמית למידע בנושא. בשנת 2021, ה-FDA הוציא כלל סופי שמתקן את תקן הזהות של היוגורט (שנשאר תוצר של "מרכיבים שמקורם בחלב"), והוא מצפה להנפיק הנחיות תעשייתיות בנושא "תיוג של חלופות חלב מבוססות צמחים" ב-2022.

## קישורים חיצוניים

## הערות שוליים

קטגוריה:יוגורטים
קטגוריה:מוצרי סויה
האניוול

**האניוול אינטרנשיונל** (באנגלית: **Honeywell International Inc)** הוא תאגיד ציבורי אמריקאי רב-לאומי המייצר מגוון רחב של מוצרי צריכה ומוצרים מסחריים, שירותי הנדסה ומערכות בתחום התעופה וחלל עבור מגוון רחב של לקוחות, מפרטיים ועד לתאגידים מובילים וממשלות. החברה מפעילה ארבע יחידות עסקיות, המכונות "יחידות עסקיות אסטרטגיות" (Stategic Business Units):
* האניוול אירוספייס (Honeywell Aerospace)
* טכנולוגיות בניין (HBT)
* פתרונות בטיחות ויעילות (SPS)
* האניוול חומרי ביצועים וטכנולוגיות (Honeywell Performance Materials and Technologies).

האניוול שייכת למדד S&P 100 ולמדד S&P 500. החברה הייתה חלק ממדד הדאו ג'ונס מ-7 בדצמבר 1925 עד 9 בפברואר 2008. באוגוסט 2020, האניוול הצטרפה מחדש למדד דאו ג'ונס. בשנת 2021, היא העבירה את רישום המניות שלה מהבורסה לניירות ערך בניו יורק לנאסד"ק. נכון לשנת 2024, האניוול אינטרנשיונל דורגה במקום 187, במדד פורבס גלובל 2000, ודורגה במקום 114 לשנת 2025, במדד פורצ'ן גלובל 500.

בשנת 2023, כוח העבודה הגלובלי שלה עמד על כ-95,000 עובדים על פני 79 מדינות, מתוכם כ-33,000 מועסקים בארצות הברית. היו"ר והמנכ"ל הנוכחי הוא וימאל קאפור. 

שם החברה "האניוול אינטרנשיונל" הוא תוצר של מיזוג שבו AlliedSignal הענקית רכשה את האניוול הקטנה ממנה משמעותית, בשנת 1999. עם המיזוג שינתה AlliedSignal את שמה להאניוול והאניוול העתיקה את משרדי המטה למוריסטאון, ניו ג'רזי. ב-2015, המטה עבר למוריס פליינס, וב-2019 העבירה את משרדיה הראשיים לשארלוט שבקרוליינה הצפונית.

ביולי 2017 פורסם כי התעשייה האווירית לישראל חתמה על הסכם עם האניוול על פיתוח משותף של מכשיר המשלב את ה-ADA של מפעל מלמ עם מערכת ניווט GPS של האניוול.

## רכישות ומיזוגים

## קישורים חיצוניים

* 
* 

## הערות שוליים

קטגוריה:חברות אלקטרוניקה אמריקאיות
קטגוריה:חברות אמריקאיות הנסחרות בנאסד"ק
קטגוריה:חברות בשווי שוק מעל 200 מיליארד דולר
Linpus Linux

**לינפוס לינוקס** (אנגלית: **Linpus Linux**) היא הפצת גנו/לינוקס, נגזרת של פדורה, המיועדת להפצה בשוק האסייתי, עם תמיכה מלאה בשפה הסינית והיפנית. 

היא פותחה על ידי צוות פיתוח של חברת לינפוס טכנולוגיות (Linpus Technologies) ושוחררה בתאריך 11 בספטמבר 2001 (גרסה 8.1 בטא).

להפצה זו גרסה המיועדת למחשבים בעלי חומרה חלשה, לינפוס לייט (Linpus Lite), הנחשבת להפצה קלה וחסכונית במשאבים.

לינפוס לינוקס הייתה מערכת ההפעלה הראשית במחשבי Acer Revo 3610/3700 ולינפוס לייט במחשבי Acer Aspire One.

ההפצה ניתנת להורדה בגרסת 32 ו-64 ביט (בגרסה מלאה, חלקית Lite או בגרסת מולטימדיה Linpus Media Center), למכשירים עם מינימום 256MB זיכרון, ניתנת להתקנה על מחשבים עם מסכים קטנים ותומכת ברזולוציות נמוכות כגון: VGA 640X480. 

המערכת מופצת כשעליה מותקנות מראש תוכניות רבות כגון: תוכנת הדואר האלקטרוני Mozilla Thunderbird, דפדפן האינטרנט FireFox, חבילת יישומים משרדיים Libre Office ועוד.

## קישורים חיצוניים

* 
* האתר הרשמי של ההפצה 
* עמוד ההפצה באתר Disrowatch 

קטגוריה:הפצות של GNU/לינוקס
קטגוריה:תוכנה חופשית
אליפות ברזיל בכדורגל 2001

**אליפות ברזיל בכדורגל 2001** (בפורטוגזית:**Campeonato Brasileiro de Futebol da 1ª Divisão de 2001**) הייתה הפעם ה-46 בו נערכה תחרות ארצית בכדורגל בברזיל. היא אורגנה על ידי קונפדרציית הכדורגל הברזילאית. המשחקים החלו ב-1 באוגוסט 2001 והסתיימו ב-23 בדצמבר 2001. התחרות נערהה בחסות LATAM ברזיל ולכן לפעמים נקראת TAM-2001.

לליגה בכירה שלמעשה אורגנה מחדש לאחר בעיות משפטיות שהיו בשנה הקודמת העפילו:

* כל משתתפי המודול הכחול של 2000
* סאו קייטנו שהגיע למשחק הגמר
* פרנה שהגיע לשמינית הגמר 
* בוטפוגו (סאו פאולו) כמשתתפת ליגה הבכירה בשנת 1999.

בתחרות השתתפו 28 קבוצות שהתחרו במספר שלבים:

* בשלב ראשון הקבוצות שיחקו פעם בודדת עם כל הקבוצות היריבות (27 מחזורים). בשלב זה עבור הניצחון הוענקו שלוש נקודות ונקודה עבור תיקו. 
* בהמשך נערכו משחקי שלב הגמר. משחקי רבע הגמר וחצי הגמר נערכו במתכונת של משחק בודד. משחק הגמר נערך בשיטת משיטת משחק בית ומשחק חוץ.
* בסוף העונה ארבע קבוצות ירדו לליגת משנה.

אתלטיקו פרנאאנסה זכתה באליפות. זו הייתה הזכייה הראשונה בתולדות המועדון. 

המנצחת העפילה לגביע ליברטדורס. בנוסף לכך העפילו סאו קייטנו (סגנית), גרמיו (זכייה בהגביע הברזילאי) ופלמנגו (זכייה בגביע אלופןת אזוריות). 

בסיום העונה לליגת משנה ירדו סנטה קרוז, אמריקה פוטבול קלוב, בוטפוגו קלאב ורסיפה. 

## שלבי הגמר

### משחקי הגמר

## טבלה סופית של הליגה

## שחקנים מצטיינים
רומאריו  שחקנה של ואסקו דה גאמה, כבש 21 שערים וזכה בתואר מלך השערים של האליפות. 

אלכס מיניירו  שחקנה של אתלטיקו פרנאאנסה זכה בפרס "כדור הזהב" לכדורגלן העונה לכדורגלן העונה של עיתון ספורט ברזילאי Placar.

## קישורים חיצוניים
*נתונים מאתר rsssf
* נתונים מאתר zerozero
* נתונים מאתר bdfutbol
* נתונים מאתר transfermarkt

ברזיל
קטגוריה:עונות באליפות ברזיל בכדורגל
קטגוריה:2001 באמריקה הדרומית
הנסיך האובד

**הנסיך האובד** (באנגלית: **The Lost Prince**) הוא ספר לילדים ונוער מאת פרנסס הודג'סון ברנט. הספר עוסק בשושלת אצולה אשר מנסה לשוב לשלטון בממלכה דמיונית ממנה גורשה לפני שנים רבות.

## עלילה
מרקו לוריסטן הצעיר, יחד עם אביו סטפן לוריסטן החכם והנאה ומשרתם לזרוס, נודדים ברחבי אירופה וחיים בעניות. סטפן לוריסטן הוא מנהיג תנועה חשאית אשר שואפת להחזיר את הסדר והצדק לממלכת סמביה (ממלכה דמיונית) אשר קרועה במלחמות אחים. סטפן פועל בשמו של בית אצולה אגדי למחצה, אשר סולק מסמביה לפני שנים רבות, ואשר בעקבות סילוקו החלו הצרות בסמביה. כאשר הם שוהים בלונדון, מרקו מתיידד עם נער נכה ועני המכונה "העכבר". בהמשך אביו השיכור של העכבר נפטר, ומשפחת לוריסטן מאמצת אותו. סטפן מחליט לשלוח את מרקו והעכבר למסע ברחבי אירופה, במטרה ליצור קשר עם אנשי מפתח ולהודיע להם על התחלת המהפכה בסמביה. במהלך המסע הם פוגשים בין היתר בקנצלר גרמניה ובפרנץ יוזף הראשון, קיסר אוסטריה, וכאשר הם חוזרים ללונדון, הם מגלים שסטפן כבר יצא לסמביה כדי להחזיר לשלטון את המלך החוקי. לאחר המתנה מיוסרת, הם מתבשרים שאכן המהפכה הצליחה והמלך החוקי שב לארצו. מרקו והעכבר מוזמנים לסמביה, שם הם מגלים שסטפן הוא למעשה המלך האובד. 

הספר עוסק רבות בערכים של שליטה עצמית, פטריוטיות ולאומיות.

## תרגומים לעברית
* **הנסיך האובד**, תרגמה שרה זילברברג, הוצאת זמורה ביתן, 1979.

## קישורים חיצוניים
* הנסיך האובד בפרויקט גוטנברג
* גרסת שמע של הספר
* הנסיך האובד באתר סימניה
קטגוריה:ספרים בריטיים
קטגוריה:ספרי ילדים ונוער
קטגוריה:ספרי 1915
קטגוריה:ספרי זמורה ביתן
SMBRelay

**SMBRelay** או **SMBRelay2** (באנגלית: **S**erver **M**essage **B**lock **Relay **) הן תוכניות המאפשרות לבצע התקפת אדם בתווך (Man In The Middle) כנגד מחשב מרוחק בו מותקנת מערכת ההפעלה "חלונות". התוכניות משתמשות בפרוטוקול שיתוף הקבצים SMB אשר משמש לשיתוף תיקיות וקבצים.

התוכניות פותחו על ידי ג'וש בוכבינדר (Josh Buchbinder) ושוחררו לראשונה בתאריך 21 במרץ 2001.

התוכנית מתחברת אל המערכת בפרוטוקול UDP, פורט 139, קולטת את חבילות המידע שעברו בין מחשבו של הקורבן אל השרת ומשנה אותן בעת הצורך.

לאחר חיבור ואימות, מנותק מחשבו של הקורבן ותוכנית ה-SMBRelay יוצרת כתובת IP וירטואלית חדשה. כל עוד הקורבן מחובר אל המערכת, יכול התוקף להשתמש בחיבור אל השרת ולשלוט בהעברת המידע וכל זאת מבלי שהקורבן יבחין בזאת.

ניתן לגשת אל הכתובת החדשה באמצעות הפקודה:

`
net use \\172.16.1.1
`

ולהשתמש בכל תכונות הרשת. במידה ומחשבו של הקורבן מחובר, ניתן להשתמש בכתובת ה-IP שלו והוא חשוף להתקפות מרוחקות.

בתקשורת בין מחשבים ברשת המקומית מוחלפים גיבובים של סיסמאות משתמשים, SMBRelay שומרת את גיבובי הסיסמאות בפורמט NTLM, מייצאת אל קובץ Text ומאפשרת לפענח אותם במועד מאוחר יותר בעזרת תוכנת צד שלישי, כגון: John The Ripper או L0phtCrack.

## SMBRelay2
תוכנית זו פועלת בדומה ל-SMBRelay אך משתמשת בשמות NetBIOS במקום בכתובות IP.

בעזרת שתי התוכניות ניתן לבצע התקפה של אדם בתווך ומאפשרות לתוקף להאזין לתעבורה העוברת בין נקודות תקשורת שונות.

## ראו גם
* התקפות אדם בתווך
* סורק פגיעות
* Back Orifice

## קישורים חיצוניים
* מידע על פגיעות MS08_68 אתר מיקרוסופט ***'
* [http://www.theregister.co.uk/2001/04/19/exploit_devastates_winnt_2k_security/ ניצול פרצות אבטחה ב-WinNT/2K], אתר Theregister.co.uk ***'

קטגוריה:אבטחת מחשבים
מעדן

[ממוזער|[פטריות כמהין שחורות|פטריית כמהין שחורה]]
[ממוזער|נתחי [בשר בקר קובה|בשר בקר קוֹבֶּה]]
**מעדן** (גם **מַטְעָם**; בלועזית: **דֶּלִיקָטֶס**) הוא על פי רוב מאכל נדיר או יקר הנחשב נחשק, מתוחכם או מיוחד, ולעיתים קרובות הוא בעל טעמים יוצאי דופן או מאפיינים ייחודיים אחרים.

מזון הנחשב מעדן בארץ, בתרבות ובתקופה מסוימות, לא בהכרח ייחשב כזה גם באחרות. כך לדוגמה, לשון פלמינגו הייתה מנה מבוקשת למדי ברומא העתיקה, אך בעת המודרנית לא נהוג כלל לאוכלה; ולובסטרים נחשבו למזון עניים באמריקה הצפונית עד אמצע המאה ה-19, אז החלו לראות בהם באמריקה, כמו גם באירופה, מעדן. בין המעדנים הרבים המוכרים בתרבות אחת מסוימת – הפוּגוּ ביפן, מרק קני הציפורים בסין, האֶסקָמוֹלֶס  (פגיות נמלים) במקסיקו והאיגוּנָאק של האינואיטים.

## ראו גם
* גרגרנות

## קישורים חיצוניים

קטגוריה:מזון
קטגוריה:מאכלים
סאו קייטנו (כדורגל)

**סאו קייטנו** הוא מועדון כדורגל ברזילאי המייצג את העיר סאו קייטנו דו סול במדינת סאו פאולו שבברזיל. המועדון משחק בסרייה ג' שהיא הליגה השלישית בברזיל. 

המועדון הוקם בשנת 1989 ושיחק באליפות סאו פאולו ללא הצלחה יתרה. בשנת 2000 הוא הגיע למקום השני באליפות ברזיל בכדורגל 2000 שהתקיימה בהשתתפות 116 קבוצות. בעקבות כך, הוא העפיל לליגה הבכירה בעונת 2001. גם באליפות ברזיל בכדורגל 2001 הוא זכה למקום השני והעפיל לגביע ליברטדורס תוך העגת למקום השני בתחרות זו. בשנת 2004 הקבוצה לראשונה זכתה אליפות סאו פאולו. במהלך אותה עונה, אחד משחקני הקבוצה חש לא טוב במהלך המשחק והועבר לבית החולים בוא הוא מת. כתוצאה מכך, הנהלת הקבוצה הואשמה ברשלנות והורידו ממנו 24 נקודות ליגה. הקבוצה ירדה לליגה נמוכה ולא הצליחה להשתקם עד היום.

בסוף 2006 הם סיימו באזור הירידה, ושיחקו ב-2007 Brasileirão B. הם נשארו שם עד 2013, אז סיימה הקבוצה במקום ה-19 וירדה ל-Serie C לאחר 14 שנים בשתי המחלקות העליונות של ברזיל. . באותה שנה ירדה הקבוצה לאליפות מדינת סאו פאולו, ירדה לסרייה A2 של פאוליסטה. ב-2014, הקבוצה הייתה מתחילה את העונה עם ביצועים חסרי ברק בדרג ב' של אליפות המדינה, בה הקבוצה ניצלה מהדחה רק בסיבוב האחרון. לאחר עונה חסרת ברק, הקבוצה ירדה שוב מהסרייה C הלאומית, והתחרתה בסרייה D ב-2015

## קישורים חיצוניים

* 

קטגוריה:קבוצות כדורגל ברזילאיות
קטגוריה:קבוצות כדורגל שהוקמו ב-1989
קטגוריה:מדינת סאו פאולו
פונטה פרטה

**פונטה פרטה** הוא מועדון כדורגל ברזילאי המייצג את העיר קמפינס שבברזיל. בעונת 2025 המועדון משחק בליגה השלישית. 

המועדון הוקם בשנת 1900 ושיחק באליפות סאו פאולו. במהלך השנים הוא לא זכה אף פעם באליפות סאו פאולו. בשנת 1977 הוא זכה במקום השני באליפות ברזיל. בעקבות כך, הוא העפיל לגביע ליברטדורס 1978.

בשנת 2013 הקבוצה הגיע לגמר גביע סודאמריקנה אך לא זכתה בתואר.

במסגרת הארצית המועדון שיחק שנים רבות בליגה הבכירה.

## קישורים חיצוניים

* 

קטגוריה:קבוצות כדורגל ברזילאיות
קטגוריה:קבוצות כדורגל שהוקמו ב-1900
קטגוריה:מדינת סאו פאולו
ויז'ה דה מרלו

**ויז'ה דה מרלו** (בספרדית: **Villa de Merlo**), המכונה בקצרה **מרלו**, היא עיר בפרובינציית סן לואיס בארגנטינה. העיר שוכנת על הכביש הלאומי מספר 8, במרחק של 190 קילומטרים מהעיר סן לואיס, בירת הפרובינציה, ובמרחק של 780 קילומטרים מבואנוס איירס, בירת ארגנטינה. שדה התעופה הקרוב ביותר, ויז'ה דל קונלרה, נמצא במרחק של 18 קילומטרים מהעיר. מאז שנת 2001 בעיר פועלים בתי קזינו. העיר נשענת על תעשיית תיירות צומחת, ואוכלוסייתה גדלה בהתאם. בין השנים 2001 עד 2010 נרשם גידול אוכלוסין של 53%.

## היסטוריה
אזכורים מוקדמים של העיר מתוארכים למאה ה-16. בשנים 1720-1730 העיר יושבה לראשונה. בשנת 1794 חואן דה וידלה הגיע לאזור ובחר את מיקומה הנוכחי של העיר להקמת עיירה. צו להקמת העיירה, בשמה המקורי - ויז'ה דה מלו, נחתם באוקטובר, 1796, והמעמד הפך לרשמי ב-1 בינואר 1797. כיכר העיר המרכזית, מרקס דה סוברמונטה, הוקמה מעט מוקדם יותר, בשנת 1795, ונבנתה מחדש במהלך המאה ה-20.

עם הזמן השם עוות. השם ויז'ה דה מרלו התקבל רשמית בשנת 1864. הכלכלה בעיירה במהלך המאה ה-19 הייתה עצמאית. כל משפחה תפקדה כיחידת ייצור. חיטה, תירס, תאנים, אפרסקים, אגסים ושזיפים יוצרו בכמויות שאפשרו ייצוא לערים גדולות. תעשייה נוספת שפעלה בעיר היא תעשיית יין. כמו כן, בעיר הייתה תעשייה קלה שתרמה ליכולתה לכלכל את עצמה ואפשרה שחיטה, בניית גגות, קציר ושינוע של הסחורות.

בשנות ה-20 של המאה ה-20 בעיר התחילה להתפתח תעשיית התיירות. במחצית השנייה של המאה היה גידול אוכלוסין משמעותי עם הגידול באוכלוסיית התיירות. נכון להיום העיר מדורגת במקום השלישי בפרובינציה באוכלוסייתה. יש שני בתי קזינו בעיר וגידול האכלוסין בקצב גבוה ממשיך.

## גאוגרפיה
העיר שוכנת בעמק קונקאראן. מזג האוויר בעיר הוא בדרך כלל מתון ויבש. שדה התעופה ויז'ה דל קונלרה נחנך בשנת 2001 ונמצא בעיר הסמוכה סנטה רוסה דל קונלרה. הטמפרטורה השנתית הממוצעת בעיר היא 20ºC.

## קישורים חיצוניים

* 

קטגוריה:סן לואיס: ערים
גנבה (משפט עברי)

איסור **גנבה** הוא מצוות לא תעשה מתוך תרי"ג מצוות לפיו אסור לקחת חפץ מבעליו בחשאי. בשונה מאיסור גזל שנעשה בגלוי בכוח הזרוע, גנבה נעשית בהיחבא ללא ידיעת דעת הבעלים.

דיני הגנבה והגזל שונים בפרטי דיניהם, כגון בתשלומי כפל ותשלומי ארבעה וחמישה שאינם נוהגים בגזל.

איסור הגנבה הוא אחת משבע מצוות בני נח.

## מקור האיסור
המקור לאיסור גנבה הוא מהנאמר בתורה: . למרות שגנב עבר איסור מהתורה אינו נענש במלקות, היות שבאפשרותו וחובתו להשיב לבעלים את אשר גנב – הרי הוא לאו הניתק לעשה.

## תשלומי כפל

דין מיוחד שנאמר בגנבה ואינו קיים בגזילה, הוא חיוב כפל, לפיו אדם שגנב ונמצאה הגנבה בידו, חייב לשלם פי שניים משויי החפץ שגנב, דין זה נלמד מהכתוב: .

## תשלומי ארבעה וחמישה

דין נוסף הנאמר בגנבה, שאם החפץ הגנוב היה שור או שה, והגנב מכר או שחט אותו, צריך הגנב לשלם לבעלים "תשלומי ארבעה וחמישה". פירוש הדבר, שאם גנב שה צריך לשלם פי ארבעה משוויו, ואם גנב שור פי חמישה. דין זה נאמר דווקא בגנבה, אך בגזילה לעומת זאת אין דין תשלומי כפל או תשלומי ארבעה וחמישה.

## החילוק בין גנב לגזלן
בתלמוד מבואר שגנב הוא הלוקח ממון מאחר, אך מפחד מאנשים בשעה שעושה זאת, ולכך בדרך כלל יעשה את מעשיו בלילה, גזלן לעומת זאת יעשה את מעשיו לעין כל בכוח הזרוע.

וכך כתב הרמב"ם: "איזה הוא גנב? זה הלוקח ממון אדם בסתר ואין הבעלים יודעין, כגון הפושט ידו לתוך כיס חברו ולקח מעותיו, ואין הבעלים רואין, וכן כל כיוצא בזה. אבל, אם לקח בגלוי בפרהסיא בחוזק יד, אין זה גנב, אלא גזלן. לפיכך, ליסטים מזוין שגנב, אינו גזלן, אלא גנב, אף על פי שהבעלים יודעים בשעה שגנב".

## חומרת הגנבה
בתלמוד נתנו טעם מדוע החמירה התורה בעונשו של הגנב יותר מהגזלן בחיוב כפל וארבעה וחמישה:

## גנבת דעת

גנבה נוספת שאיסורה מוזכר בתלמוד, היא גנבת דעת, כגון להטעות את הזולת ולגרום לו לחשוב באופן מוטעה דבר מסוים, או לתת רושם מוטעה על הכוונות האמיתיות כלפיו.

איסור גנבת דעת הוא דווקא כאשר האדם גורם במעשיו לגנבת דעת ועושה מעשה מיוחד לשם כך, אבל אם השני טועה מדעתו וחושב שהלה עשה בשבילו מעשה מיוחד, ללא שהעושה עשה פעולה כדי שיחשוב כך, אין בכך איסור גנבת דעת.

## גנבת דברים
ירמיהו הנביא הגדיר "גניבת דברים", את אלו שאומרים דברי אחרים בשם עצמם:

התלמוד הירושלמי מביא כדוגמה ל"גניבת דברים" את חנניה בן עזור שאמר את נבואת ירמיהו בשם עצמו. במשך לכך, המשפט העברי נוטה להגדיר פגיעה בקניין רוחני "גניבת דברים".

## ראו גם
* גזל
* קנס (הלכה)

## הערות שוליים

קטגוריה:משפט עברי: גניבות וגזילות
קטגוריה:משפט עברי: דיני נזיקין
קטגוריה:מצוות לא תעשה
קטגוריה:תרי"ג מצוות
קטגוריה:מצוות הנוהגות בזמן הזה
קטגוריה:שבע מצוות בני נח
קטגוריה:פרשת משפטים
מייקל מאסו

**מייקל מאסו** (בספרדית: **Maykel Massó**; נולד ב-8 במאי 1999) הוא אתלט קובני, זוכה מדליית ארד אולימפית (טוקיו 2020) בקפיצה לרוחק.

## ביוגרפיה
מאסו נולד בסנטיאגו דה קובה הצעיר מבין שלושה אחים. אביו היה אתלט בנעוריו שהתחרה בריצת 400 מטר.

ב-2013 זכה מאסו באליפות בתי הספר של קובה בקפיצה לרוחק ובקפיצה לגובה.

במאי 2015 עבר לראשונה מרחק של שמונה מטרים בקפיצה לרוחק כשקפץ למרחק של 8.12 מטר בתחרות בהוואנה. באותה שנה זכה במדליית זהב באליפות העולם באתלטיקה עד גיל 17 שנערכה בקולומביה, כשקבע שיא אליפות של 8.05 מטר. הוא ייצג את קובה באליפות העולם שנערכה במוסקבה אך לא העפיל לגמר לאחר שקבע תוצאה של 7.70 מטר. באליפות העולם באתלטיקה עד גיל 20 שנערכה בבידגושץ' ב-2016 זכה במדליית זהב בתוצאה של 8.00 מטר. באולימפיאדת ריו דה ז'ניירו סיים במקום ה-15 בשלב המוקדמות ולא העפיל לגמר, עם תוצאה של 7.81 מטר. באליפות העולם באתלטיקה 2017 סיים במקום החמישי בתוצאה של 8.26 מטר. באליפות העולם באתלטיקה באולם 2018 סיים במקום ה-13.

את שיאו האישי 8.39 מטר קבע במאי 2021 במהלך תחרות בהוואנה.

באולימפיאדת טוקיו זכה במדליית ארד בתוצאה של 8.21 מטר. באליפות העולם באתלטיקה 2022 סיים רביעי בתוצאה של 8.15 מטר.

## קישורים חיצוניים

## הערות שוליים

קטגוריה:קופצים לרוחק
קטגוריה:אתלטים קובנים
קטגוריה:אתלטים באולימפיאדת ריו דה ז'ניירו (2016)
קטגוריה:זוכי מדליית ארד אולימפית
קטגוריה:קופצים לרוחק באולימפיאדת טוקיו (2020)
קטגוריה:קובנים שנולדו ב-1999
בולניק

**בולניק** (בליטאית: **Balninkai**, "בלנינקאי"; ברוסית: **Больники**, בפולנית: **Bolniki**, "בולניקי"; ביידיש: **באָלניק**) היא עיירה במחוז משנה מולייטי במחוז אוטנה בליטא. לפי מפקד האוכלוסין הליטאי לשנת 2011, העיירה מונה 319 תושבים.

## הקהילה היהודית בעיר
הקהילה היהודית בבולניק נוסדה במהלך סוף המאה ה-18. בשנת 1873 נבנה בה בית כנסת. בניגוד לעיירות רבות אחרות בליטא בתקופה ההיא, בבולניק אוכלוסיית היהודים הייתה דלה לעומת אוכלוסיית הליטאים המקומית. הקהילה התקיימה בעיקר מרוכלות עם התושבים המקומיים וסביב לה.

בתקופה שלאחר מלחמת העולם הראשונה, גרו בעיירה בין 50 ל-60 משפחות יהודיות שרובן התקיימו מרוכלות ודיג. בזמן הכיבוש הרוסי במהלך מלחמת העולם השנייה, נמנעה מהיהודים בעיירה פעילות דתית. לאחר כיבוש ליטא על ידי הגרמנים, האוכלוסייה היהודית של בולניק הובלה ליער פיבוניה (Pivonija) שליד אוקמרגה, שם נטבחו ב-5 בספטמבר 1941.

## קישורים חיצוניים

* 

## הערות שוליים

קטגוריה:מחוז אוטנה
קטגוריה:ליטא: ערים
קטגוריה:ליטא: עיירות יהודיות
אליפות ברזיל בכדורגל 2002

**אליפות ברזיל בכדורגל 2002** (בפורטוגזית:**Campeonato Brasileiro de Futebol  de 2002**) הייתה הפעם ה-47 בו נערכה תחרות ארצית בכדורגל בברזיל. היא אורגנה על ידי קונפדרציית הכדורגל הברזילאית. המשחקים החלו ב-10 באוגוסט 2002 והסתיימו ב-15 בדצמבר 2002.התחרות נערהה בחסות חברץ ויזה ולכן לפעמים נקראת VIZA-ELECTRON-2002.

בתחרות השתתפו 26 קבוצות. בסיום העונה הקודמת לליגת המשנה הברזילאית ירדו סנטה קרוז, אמריקה פוטבול קלוב, בוטפוגו קלאב ורסיפה. במקום הקבוצות שירדו לליגה הבכירה עלו פאיסנדו ופיגיירנסה.

* בשלב ראשון הקבוצות שיחקו פעם בודדת עם כל הקבוצות היריבות. בשלב זה עבור הניצחון הוענקו שלוש נקודות ונקודה עבור תיקו.
* בהמשך נערכו משחקי שלב הגמר בהשתתפות 8 קבוצות. כל המשחקים בשלב זה נערכו בשיטת מפגש כפול.

בסוף העונה ארבע קבוצות ירדו לליגת משנה. 

סנטוס זכתה באליפות. זו הייתה הזכייה השביעית בתולדות המועדון. 

מנצחת האליפות העפילה לגביע ליברטדורס. נציגות נוספות היו קורינתיאנס וגרמיו.

בסיום העונה לליגת משנה ירדו פורטוגזה דה דספורטוס, פלמיירס, גאמה ובוטפוגו.

## שלבי הגמר

### משחקי הגמר

## טבלה סופית של הליגה

## שחקנים מצטיינים
לואיס פביאנו, שחקנה של סאו פאולו ורודריגו פרבי, שחקנה של גרמיו, כבשו 19 שערים וזכו בתואר מלך השערים של האליפות. 

קאקה שחקנה של סאו פאולו זכה בפרס "כדור הזהב" לכדורגלן העונה של עיתון ספורט ברזילאי Placar.

## קישורים חיצוניים
*נתונים מאתר rsssf
* נתונים מאתר zerozero
* נתונים מאתר bdfutbol
* נתונים מאתר transfermarkt

ברזיל
קטגוריה:עונות באליפות ברזיל בכדורגל
קטגוריה:2002 באמריקה הדרומית
פגסוסיים

ממוזער|Pegasus laternarius
**פגסוסיים** (שם מדעי: Pegasidae) היא משפחת דגים מסדרת העוקצנוניים המתחלקת לשני סוגים ולשישה מינים החיים בימים הטרופיים של האזור האינדו פסיפי בקרבה לקרקעית. בעבר נחשבו למינים במשפחת האבובניים שבסדרת האבובנאים. הם קיבלו את שמם עקב דמיונם לפגסוס ב"כנפיהם" ובחוטמם דמוי הסוס.
## מאפיינים
אורכם של הפגסוסים עד 13 ס"מ. הם קטנים ושטוחים ובעלי "כנפיים" רחבות עם עוקצים נפרשים, הראש מוארך עם עיניים גדולות וחוטם משורבב המזכיר סוסון ים. הזנב קטן ושטוח. צבעם של הפגסוסים מוסווה ודומה לקרקע ימית סלעית. בנוסף הם מכוסים בקשקשים משוריינים.

הפגסוסים חיים על קרקעית הים החולית וחופרים בה בשביל חיפוש אחר חסרי חוליות קטנים אותם הם בולעים עם חוטמם המוארך. רוב הזמן הם נחים במחילה או במאורה בחול. לעיתים הם משירים את שריונם העוקצני.

## מיון
*משפחה **פֵּגָסוּסִיִּים** (Pegasidae)
**סוג *Eurypegasus*
***מין פגסוס דרקוני (*Eurypegasus draconis*)
***מין *Eurypegasus papilio*
**סוג *Pegasus*
***מין *Pegasus lancifer*
***מין *Pegasus laternarius*
***מין *Pegasus volitans*
***מין *Pegasus tetrabelos*

## קישורים חיצוניים

* 

קטגוריה:טקסונים שתוארו בידי ארתור אדאמב
קטגוריה:בעלי חיים שתוארו ב-1854
קטגוריה:עוקצנוניים
עוקצניים

ממוזער|Apeltes quadracus
**עוקצניים** (שם מדעי: Gasterosteidae) היא משפחת דגים מסדרת העוקצנוניים החיים ממים מתוקים ועד למי האוקיינוס באירופה, אסיה ואמריקה הצפונית. רוב המינים חיים בים.

המין הגדול ביותר במשפחה הוא Spinachia spinachia שאורכו מגיע עד 22 ס"מ ואחריו המין עוקצן תלת-קוצי (Gasterosteus aculeatus) שאורכו מגיע עד 8 ס"מ אך נפוץ יותר באורך 3–4 ס"מ. שאר המינים קטנים מהם. העוקצניים הם בעלי עוקצים בולטים בכל גופם למעט סנפירי הזנב והזנב עצמו ומכך נגזרת שמם, העוקצניים הם בעלי ראש גדול עם עיניים גדולות, שפתיים רחבות הפונות קדימה וסנפירי חזה קטנים.

הם טריטוריאליים מאוד ותוקפים את כל מי שמסיג את גבולם. הזכרים בונים קן לנקבות בין עשבי המים ובתוכו הנקבות מטילות ביצים ומותירות את הזכר לטפל בביצים עד לבקיעתן. הם טורפים יצורים קטנים לרבות חרקים, סרטנונים ודגים צעירים.

חלק מדגים אלה הם דגי נוי מבוקשים.

## סוגים
* סוג ומין יחיד Apeltes quadracus
* סוג ומין יחיד Culaea inconstans
* Gasterosteus – בו 6 מינים
* Pungitius – בו 9 מינים
* סוג ומין יחיד Spinachia spinachia

## קישורים חיצוניים

* 

קטגוריה:בעלי חיים שתוארו ב-1832
קטגוריה:טקסונים שתוארו בידי שארל לוסיאן בונפרטה
קטגוריה:עוקצנוניים
יז'י בז'נצ'ק

**יז'י יוזף בז'נצ'ק** (בפולנית: **Jerzy Józef Brzęczek**; בעברית הוא מוכר גם בשם **בז'צ'ק**; נולד ב-18 במרץ 1971) הוא כדורגלן עבר פולני ששיחק בעמדות הקשר בקבוצות שונות בפולין, אוסטריה וישראל. שיחק במשך 7 שנים בנבחרת פולין. לאחר פרישה ממשחק פעיל הוא פנה לקריירת אימון.

## קריירה ככדורגלן
בז'נצ'ק גדל במחלקת הנוער של מועדון הכדורגל רקוב צ'נסטוחובה מהליגה הפולנית השנייה. בשנת 1988, בהיותו בן 17 עלה להרכב קבוע של קבוצת אולימפיה פוזנן מהליגה הפולנית הראשונה. בשנת 1992 עבר לקבוצת לך פוזנן מליגת העל הפולנית. הוא שיחק בקבוצה עונה אחת וזכה עמה באליפות הליגה. בהמשך שיחק בגורניק זאבז'ה ובגאקאאס קטוביצה. בשנת 1995 עבר עזב את פולין כדי לשחק בבונדסליגה האוסטרית.
בשנת 1999 הגיע בז'נצ'ק לישראל וחתם במכבי חיפה. הוא שיחק בארץ שתי עונות. בסוף עונת 1999/2000 ביקש להשתחרר מהקבוצה מסיבות משפחתיות. מכבי חיפה מכרה את כרטיס השחקן שלו לטירול אינסברוק האוסטרית תמורת 550 אלף דולר.

בז'נצ'ק שיחק באוסטריה עד 2007, אז חזר לפולין. את קריירת המשחק שלו סיים בקבוצת פולוניה ביטום מהליגה הפולנית השנייה בשנת 2009.

לזכותו של בז'נצ'ק 42 הופעות במדי נבחרת פולין, בהן הבקיע ארבעה שערים. בשנת 1990 שימש כקפטן הנבחרת הצעירה באולימפיאדת ברצלונה, עת סיימה הנבחרת במקום השני.

## קריירה כמאמן
בשנת 2009 הצטרף בז'נצ'ק לצוות המאמנים של קבוצת פולוניה ביטום. לאחר מכן אימן את קבוצת נעוריו רקוב צ'סטנוחובה. ב-2014 - 2015 אימן את לכייה גדנסק מליגת העל הפולנית. אחרי אימן את גאקאאס קטוביצה במשך שתי עונות.
ב-12 ביולי 2018 מונה למאמנה של נבחרת פולין.

אף על פי שהצליח להעפיל על נבחרת פולין ליורו 2020, פוטר בז'נצ'ק ב-17 בינואר 2021 מאימון הנבחרת. בתחילת עונת 2022/23 מונה למאמנה של ויסלה קרקוב, אך לאחר שורה של הפסדים עזב את התפקיד בסוף 2022.

באוגוסט 2025 מונה למאמן של הנבחרת הצעירה של פולין.
## תארים
* מקום שני באולימפיאדת ברצלונה: 1992
* אליפות פולין : 1993
* אליפות אוסטריה: 2001, 2002

## קישורים חיצוניים

* עמוד השחקן באתר של מכבי חיפה

## הערות שוליים

קטגוריה:כדורגלנים פולנים
קטגוריה:קשרי כדורגל פולנים
קטגוריה:כדורגלני ראקוב צ'נסטוחובה
קטגוריה:כדורגלני לך פוזנן
קטגוריה:כדורגלני גורניק זאבז'ה
קטגוריה:כדורגלני גאקאאס קטוביצה
קטגוריה:כדורגלני ל.א.ס.ק. לינץ
קטגוריה:כדורגלני מכבי חיפה
קטגוריה:כדורגלני שטורם גראץ
קטגוריה:כדורגלני ואקר אינסברוק
קטגוריה:כדורגלני נבחרת פולין
קטגוריה:כדורגלנים באולימפיאדת ברצלונה (1992)
קטגוריה:כדורגלנים זרים בישראל
קטגוריה:ספורטאים זרים באוסטריה
קטגוריה:ספורטאים פולנים בישראל
קטגוריה:מאמני כדורגל פולנים
קטגוריה:מאמני נבחרת פולין בכדורגל
קטגוריה:פולנים שנולדו ב-1971
גור שרייבמן

**גור שרייבמן** (נולד ב-11 בספטמבר 1975) הוא קצין במילואים בדרגת תת-אלוף. שימש מפקד עוצבת אדום, מפקד בה"ד 1, מפקד שייטת 13, מפקד פלגת הלוחמים בשייטת 13 ומפקד גדס"ר גבעתי.

## ביוגרפיה
שרייבמן נולד וגדל במושב נאות הכיכר, ובבגרותו עבר להתגורר בכפר סבא. התגייס לצה"ל בשנת 1994 והתנדב לשייטת 13. השלים את הכשרת מסלול הלוחם בשייטת, ויצא לקורס קציני חי"ר. בסיום הקורס שב לשייטת ומונה למפקד צוות, ולקח חלק בלחימה בדרום לבנון, בין היתר במבצע ענבי זעם. לאחר שירות של חמש שנים השתחרר מצה"ל. לאחר זמן מה חזר לשירות ושובץ ללימודים במכללה לפיקוד טקטי. לאחר הלימודים חזר לשייטת, ומונה למפקד יחידת הפשיטה בתקופת האינתיפאדה השנייה, והוביל את היחידה בלחימה, בין היתר בפשיטה על ספינת הנשק קארין איי במבצע "תיבת נוח". בהמשך שירת כסגן מפקד פלגת לוחמים בשייטת. לאחר מכן מונה למפקד סיירת גבעתי בין השנים 2004–2005, והוביל אותה בלחימה כנגד הטרור הפלסטיני ברצועת עזה.

בשנת 2005 הועלה לדרגת סא"ל ומונה למפקד פלגת הדרכה בשייטת 13. במהלך התפקיד שימש אחד ממפקדי הכוחות במבצע יער הנגב במלחמת לבנון השנייה, את תפקידו סיים בשנת 2007. בהמשך מונה למפקד גדס"ר גבעתי בין השנים 2007–2009, והוביל אותו בלחימה בין היתר במבצע חורף חם ובמבצע עופרת יצוקה. באפריל 2008, הגדוד בפיקודו קיבל את פרס הרמטכ"ל ליחידות מצטיינות. לאחר מכן מונה לסגן מפקד שייטת 13, תפקיד אותו מילא בין השנים 2009–2011. במהלך התפקיד שימש בין היתר כמפקד הכוח שפשט על ספינת הנשק "פרנקופ" במבצע ארבעת המינים. בשנת 2011 מונה למפקד פלגת לוחמים בשייטת 13. בספטמבר 2012 סיים את תפקידו ויצא ללימודים בוושינגטון. ב-2 ביולי 2014 הועלה לדרגת אל"ם ומונה למפקד שייטת 13, והוביל אותה בלחימה בין היתר במבצע צוק איתן, בתפקיד זה שימש עד 2 באוגוסט 2017. ב-27 באוגוסט 2017 מונה למפקד בה"ד 1, ושימש בתפקיד עד 22 במאי 2019. בסיום התפקיד הועלה לדרגת תא"ל. ב-28 במאי 2019 מונה למפקד עוצבת אדום, ושימש בתפקיד עד 4 באוגוסט 2021. בסיום תפקידו פרש מצה"ל.

משמש יו"ר מרכז בריאות וחוסן "ציפור נפש", יו"ר ועד מנהל של עמותת "אחים ליוגה".

## חיים אישיים
שרייבמן מתגורר בכפר סבא, נשוי ליערה ואב לשלושה. בעל תואר ראשון במנהל ומשפט מהאוניברסיטה העברית בירושלים, ותואר שני בניהול משאבים אסטרטגיים מהאוניברסיטה לביטחון לאומי בוושינגטון.

אחיו למחצה, רס"ן , נפל במלחמת חרבות ברזל בעת פעילות מבצעית.

## קישורים חיצוניים

* 
* 
* 
* 

## הערות שוליים

קטגוריה:מפקדי סיירת גבעתי
קטגוריה:מפקדי גדס"ר גבעתי
קטגוריה:מפקדי שייטת 13
קטגוריה:מפקדי בית הספר לקצינים של צה"ל
קטגוריה:מפקדי עוצבת אדום
קטגוריה:תתי-אלופים בצה"ל
קטגוריה:בוגרי האוניברסיטה העברית בירושלים
קטגוריה:בוגרי האוניברסיטה לביטחון לאומי
קטגוריה:ישראלים שנולדו ב-1975
מוריגניים

**מוריגניים** (שם מדעי *Zeidae*) היא משפחה של דגי גרם מסדרת הזאוסאים החיים בימים עמוקים בעלי גוף שקוף ומוגבה.

המוריגניים הם בעלי עיניים גדולות הנמצאות בקדמת הראש וחוטם גדול. מתחתיו נפער פה מגודל בעל שרירים מודגשים. הגוף מוגבה ובעל סנפירים קטנים. המוריגניים שוחים לאט והם בעלי סנפיר גב גדול וקוצני. צבעם דהוי ולעיתים גם שקוף. וזימיהם מגודלים.

הם חיים בעומקים שונים של 50-800 מ' מתחת למים וחיים בכל האוקיינוסים. בעיקר בסמוך למדפי היבשה. הדגים הצעירים ניזונים בעיקר מפלנקטון לעומתם הבוגרים טורפים דגים קטנים בעזרת לסתותיהם הרחבות.

## מיון
* משפחה **מוריגניים** (Zeidae)
**סוג Zenopsis
***מין Zenopsis conchifer
***מין Zenopsis nebulosa
***מין Zenopsis oblongus
***מין Zenopsis stabilispinosa
**סוג מוריגן (Zeus)
***מין מוריגן הכתם (Zeus faber)
***מין Zeus capensis

## קישורים חיצוניים

קטגוריה:בעלי חיים שתוארו ב-1815
קטגוריה:טקסונים שתוארו בידי קונסטנטין סמואל רפינסק
קטגוריה:זאוסאים
אורנונים כהי סנטר

**אורנונים כהי סנטר** (שם מדעי: Neoscopelidae) היא משפחה של מקריני סנפיר מסדרת הפנסאים, החיים בעומק האוקיינוס וקרובים למשפחת האורנוניים.

## מאפיינים
דגים אלה דומים לאורנונים אך בעלי לסת דקה יותר ובטנם וסנטרם כהים יותר. אורכם הממוצע 20-30 ס"מ. בדומה לאורנוניים יש להם יכולת ראיית לילה. הם בעלי פנסים על גופם איתם הם מתקשרים במצולות החשוכות.

דגים אלה חיים בעומקים של האוקיינוסים הטרופיים והסובטרופיים של העולם ועולים בלילות לפני הים לחפש אחר פלנקטון.

הם נטרפים על ידי מגוון חיות ים לרבות עופות ים שונים, כלבי ים, כרישים, דיונוני ענק ולווייתנים שונים.

## סוגים
* *Neoscopelus* - בו 3 מינים
* *Scopelengys* - בו 2 מינים
*סוג ומין יחיד *Solivomer arenidens*

## קישורים חיצוניים

*
קטגוריה:פנסאים
פייטם

**פֵּייטם** (באנגלית: **Paytm**, ראשי תיבות של **M**obile** T**hrough** Pay**, "שלם באמצעות נייד") היא חברת תשלומים ומסחר אלקטרוניים הודית עם משרדי מטה בדלהי, שהוקמה בחודש אוגוסט 2010.

החברה מעסיקה מעל ל-13,000 עובדים (נכון לינואר 2017) ומפעילה כשלושה מיליון סוחרים ברחבי הודו. היא גם מפעילה את *Paytm Payment Gateway* ואת* Paytm Wallet*.

## היסטוריה
ב-2015, פייטם הפכה לחברה ההודית הראשונה שקיבלה מימון מחברת מסחר אלקטרוני סינית, קבוצת עליבאבא (זאת בין שאר מקורות המימון שלה). אחרי שגייסה 625 מיליון דולר הוערך שוויה בכ-1.5 מיליארד דולר. ועליבאבא החזיקה בנתח המניות הגדול ביותר בחברת האם **One97 Communications**.

במאי 2017 השקיעה סופטבנק 1.4 מיליארד דולר בחברה, השקעה אשר העמידה את שווי החברה על בין 4.8 לשמונה מיליארד דולר.

ביולי 2018 רכשה את Cube26.

במאי 2019 הוערך שוויה בכ-12 מיליארד דולר, לאחר השקעה של ברקשייר האת'וויי.

## קישורים חיצוניים

* 

## הערות שוליים

קטגוריה:אתרי אינטרנט שהושקו ב-2010
קטגוריה:חברות הודיות
קטגוריה:חברות פינטק
יעקב זס

ממוזער|ד"ר זס למרגלות התבור, 1925. מתוך ארכיון קק"ל
**יעקב זס** (18 באוקטובר 1892 – 1 בינואר 1976) היה רופא, וסופר, רופא המושבות כפר תבור, וסג'רה בתקופת העלייה הרביעית, רופא בחברון, מנהלו הראשון של בית החולים על שם שוויצר.

## ביוגרפיה
זס נולד ליד העיר טרנופול, בגליציה אשר הייתה בריבונות אוסטרו-הונגריה. את לימודי הרפואה סיים בווינה. בשנת 1922 עלה לארץ ישראל.

בין השנים 1923–1927 היה רופא בכפר תבור ובאילניה (סג'רה). בין השנים 1927–1929 עבד כרופא בחברון. כשהנהלת הדסה החליטה על מינויו למנהל בית החולים על שם שוויצר, הוחלט להכשירו בבית החולים הדסה בירושלים, וזס היה נוסע 3 פעמים בשבוע מחברון לירושלים.

בשנת 1929 התיישב בטבריה, והיה למנהלו הראשון של בית החולים על שם שוויצר. משנת 1949 היה רופא משרד הביטחון ולשכת גיוס.

נפטר ב-1 בינואר 1976.

## הכינוס המדעי של ההסתדרות הרפואית העברית בארץ ישראל, שנת 1939
בתאריכים 31 במאי – 1 ביוני לשנת ה'תרצ"ט 1939 נערך בבית הבריאות ע"ש שטראוס ברחוב צ'נסלור, בירושלים כנס רפואי-מדעי שארגנה ההסתדרות הרפואית העברית בא"י. בכנס השתתפו מרבית מבכירי הרופאים בארץ ישראל לתקופה. ראו: ד"ר זס (טבריה) "שגיאה באבחנת מחלות הלב וכלי הדם" (ישיבה ד', 1 ביוני)

קובץ:Scientific Conference of the Hebrew Medical Association, 1939. I.jpg
קובץ:Scientific Conference of the Hebrew Medical Association, 1939. II.jpg
קובץ:Scientific Conference of the Hebrew Medical Association, 1939. III.jpg
קובץ:Scientific Conference of the Hebrew Medical Association, 1939. IV.jpg


## מספריו
* "היגיינה של הגוף ורוח" - ירושלים, מו"ל : היגיינה מודרנית, תרפ"ט
* "מאורעות הנער דני - הוצאת דביר, 1942
* "הצחוק מהו?" - הוצאת יבנה, תשכ"ב

## לקריאה נוספת
* "רופא חלוץ בארץ-ישראל" (קווים לאישיותו של ד"ר יעקב זס) - צילה זס, טבריה, תשל"ט, הוצאה לא ידועה
* "פרקים" - נסים לוי, עמוד 377

## הערות שוליים

קטגוריה:רופאים ביישוב
קטגוריה:רופאים ישראלים
קטגוריה:בעלי תואר דוקטור מאוניברסיטת וינה
קטגוריה:סגל בית החולים על שם שוויצר
קטגוריה:אנשי העלייה השלישית
קטגוריה:מנהלי בתי חולים ביישוב
קטגוריה:סופרים כותבי עברית
קטגוריה:ישראלים שנולדו ב-1892
קטגוריה:ישראלים שנפטרו ב-1976
קטגוריה:אילניה: אישים
נסיכות נסאו-אוזינגן

**נסיכות נסאו-אוזינגן** הייתה רוזנות שהוקמה בשנת 1659 בתחומי האימפריה הרומית הקדושה, ובשנת 1688 שודרגה למעמד של נסיכות. בשנת 1806 צורפה הנסיכות ליצירת דוכסות נסאו, שהתקיימה כחלק מהקונפדרציה הגרמנית עד 1866, שאז סופחה לממלכת פרוסיה, בעקבות תבוסת האימפריה האוסטרית ובעלות בריתה (שהדוכסות הייתה חלק מהם) במלחמת אוסטריה–פרוסיה.

## היסטוריה
בשנת 1640 מת וילהלם לודוויג, רוזן נסאו-זארבריקן, ובניו ירשו את נחלותיו, ובשנת 1659 הם חילקו את הנחלות; יוהאן לודוויג, רוזן נסאו-אוטוויילר קיבל את **רוזנות נסאו-אוטוויילר**, גוסטב אדולף, רוזן נסאו-זארבריקן קיבל את רוזנות נסאו-זארבריקן, ואילו ואלראד, רוזן נסאו-אוזינגן קיבל את **רוזנות נסאו-אוזינגן**.

בשנת 1688 קיבל ואלראד, רוזן נסאו-אוזינגן את התואר "נסיך האימפריה" מלאופולד הראשון, קיסר האימפריה הרומית הקדושה, יחד עם הרוזנים האחרים מבית נסאו. בשנת 1728 איחד קרל, נסיך נסאו-אוזינגן תחתיו את רוזנויות נסאו-אוזינגן ונסאו-זארבריקן, שכבר כללה את נסאו-אוטוויילר ונסאו-אידשטיין, אולם בשנת 1735 הוא מסר לאחיו וילהלם היינריך, נסיך נסאו-זארבריקן את נסיכות נסאו-זארבריקן. בשנת 1783 חתם קרל וילהלם, נסיך נסאו-אוזינגן יחד עם שאר ראשי הענפים השונים של בית נסאו, על אמנה ולפיה במקרה של היכחדות אחד מענפי המשפחה, תעבור הנחלה לענפים האחרים.

## לאחר מכן
ב-17 ביולי 1806 הצטרפו נסיכות נסאו-ויילבורג ונסיכות נסאו-אוזינגן לקונפדרציה של הריין, וב-30 באוגוסט 1806 התאחדו הנסיכויות לישות אחת - דוכסות נסאו. בראש הדוכסות הועמד פרידריך אוגוסט, נסיך נסאו-אוזינגן שהיה המבוגר מבין שני השליטים, ומכיוון שלא היו לו בנים נקבע שפרידריך וילהלם, נסיך נסאו-ויילבורג יירש אותו לאחר מותו.

לאחר תבוסת נפוליאון, הוחלט בקונגרס וינה לצרף לדוכסות גם את נסיכות אורנז'-נסאו, ובכך לאחד את כל נחלות בית נסאו תחת שליט יחיד. הדוכסות הצטרפה לקונפדרציה הגרמנית, ובשנת 1816 הועברה בירת הדוכסות לעיר ויסבאדן.

ב-9 בינואר 1816 מת פרידריך וילהלם, נסיך נסאו-ויילבורג מנפילה במדרגות, ובשל כך לאחר מות פרידריך אוגוסט, דוכס נסאו ב-24 במרץ 1816 ירש אותו וילהלם, דוכס נסאו בנו של פרידריך וילהלם. בשנת 1839 מת וילהלם, דוכס נסאו, ובמקומו עלה לשלטון בנו אדולף, דוכס נסאו.

בשנת 1866 הצטרפה הדוכסות לאימפריה האוסטרית במלחמת אוסטריה–פרוסיה, וב-20 ביולי נכבשה ויסבאדן על ידי הכוחות הפרוסים. בשלום פראג שנערך בסוף המלחמה, סופחה הדוכסות לממלכת פרוסיה, ונכללה בפרובינציית הסן-נסאו.

## שליטי נסאו-אוזינגן
* ואלראד (1659–1702)
* וילהלם היינריך (1702–1718)
* קרל (1718–1775)
* קרל וילהלם (1775–1803)
* פרידריך אוגוסט (1803–1816)

## קישורים חיצוניים
* היסטוריה של נסאו 

קטגוריה:מדינות האימפריה הרומית הקדושה
קטגוריה:בית נסאו
אליפות ברזיל בכדורגל 2003

**אליפות ברזיל בכדורגל 2003** (בפורטוגזית:**Brasileirão Série A 2003**) הייתה הפעם ה-48 בו נערכה תחרות ארצית בכדורגל בברזיל. היא אורגנה על ידי קונפדרציית הכדורגל הברזילאית. המשחקים החלו ב-29 במרץ 2003 והסתיימו ב-14 בדצמבר 2003.

בתחרות השתתפו 24 קבוצות. בסיום העונה הקודמת לליגת המשנה הברזילאית ירדו פורטוגזה דה דספורטוס, פלמיירס, גאמה ובוטפוגו. במקום הקבוצות שירדו לליגה הבכירה עלו קריסיומה ופורטלזה.

החל מעונה זו האליפות מתקיימת בשיטת ליגה תוך מפגש כפול בין הקבוצות. עבור הניצחון הוענקו שלוש נקודות ונקודה עבור תיקו.

קרוזיירו זכתה באליפות. זו הייתה הזכייה השנייה בתולדות המועדון. באותה עונה הקבוצה זכתה בטרבל (ספורט) תוך זכייה באליפות ברזיל, גביע ברזיל ואליפות מדינת מינאס ז'ראיס.

קבוצות שסיימו את העונה במקומות 1–5 העפילו לגביע ליברטדורס

בסיום העונה לליגת משנה ירדו פורטלזה ובאהיה. במקום הקבוצות שירדו לליגה הבכירה עלו פלמיירס ובוטפוגו.

## טבלה סופית של הליגה

## שחקנים מצטיינים
דימבה, שחקנה של גויאס כבש 31 שערים וזכה בתואר מלך השערים של האליפות. 

אלכס שחקנה של קרוזיירו זכה בפרס "כדור הזהב" לכדורגלן העונה של עיתון ספורט ברזילאי Placar.

## קישורים חיצוניים
*נתונים מאתר rsssf
* נתונים מאתר zerozero
* נתונים מאתר bdfutbol
* נתונים מאתר transfermarkt

ברזיל
קטגוריה:עונות באליפות ברזיל בכדורגל
קטגוריה:2003 באמריקה הדרומית
רוזי קאוואלירו

**רוזלינד ססיליה "רוזי" קאוואלירו** (באנגלית: **Rosalind Cecelia "Rosie" Cavaliero**; נולדה ב-27 בנובמבר 1967) היא שחקנית אנגלייה.

## ביוגרפיה
קאוואלירו נולדה ב-1967 באנגליה. היא למדה בבית הספר סיינט לאונרד במייפילד שבמזרח סאסקס. אחר כך למדה משחק באקדמיה לאמנות הדרמה ובר דאגלס.

בטלוויזיה שיחקה קאוואלירו בסדרות קומיות כגון "רגלים קרות", "ג'אם וג'רוזלם", "הנדרבי", "יומנו של רופא צעיר" ו"שיחות בוקר עם אלן פרטרידג'". ב-2009 גילמה את גברת פלורניש במיני-סדרה "דוריט הקטנה" על פי הרומן באותו שם מאת צ'ארלס דיקנס. ב-2017 שיחקה בתפקיד מריון קלסי בעונה השנייה של הסדרה "בלתי נשכח". בקולנוע הופיעה קאוואלירו בסרטים "טופסי טרווי" (1999), "וירה דרייק" (2004) ו"ג'יין אייר" (2011). היא כיכבה בתפקידי אורח בפרקים בסדרות כגון "רציחות במידסומר", "כובע אדום" "בתוך מס' 9" ו"פיפ שואו.

ב-2014 כיכבה קאוולירו בסדרת המתח "טרף" בתפקיד סמלת בילוש סוזן ריינהרט יחד עם ג'ון סים. ב-2015 חזרה להופיע בעונה שנייה של הסדרה לצדו של פיליפ גלניסטר.

## פילמוגרפיה

## תיאטרון
* "דרקולה" בתיאטרון אברימן, צ'לטנהם - בתפקיד פלורי (פברואר 1995)
* "Airswimming" בתיאטרון בטרסי ארט סנטר, לונדון - בתפקיד פרספוני (פברואר 1997)
* "In Flame", בתיאטרון בוש, לונדון (ינואר 1999), בתיאטרון ניו אמבסדורס, לונדון (ספטמבר 2000) - בתפקיד קלרה
* "המסיבה של אביגייל" בתיאטרון המפסטד (יולי 2002), בתיאטרון ניו אמבסדורס, לונדון (דצמבר 2002) - בתפקיד אנג'לה
* "The Anniversary" בתיאטרון ליברפול פלייהאוס (ספטמבר, 2004), בתיאטרון גאריק, לונדון (ינואר 2005) בתפקיד קארן

## רדיו
* "The Public" - רדיו 3 של ה-BBC (נובמבר 1999)
* "The Bayeux Tapestry" - רדיו 4 של ה-BBC (ב-19 בפברואר 2001)
* "Doctor Joe Aston Investigates" - רדיו 4 של ה-BBC (ב-7 בדצמבר 2001)
* "Beyond the Back of Beyond" - רדיו 4 של ה-BBC (ב-26 בדצמבר 2001)
* "Just Plain Gardening" - רדיו 4 של ה-BBC (מרץ 2002)
* "The Don" - רדיו 3 של ה-BBC (ספטמבר 2004)
* "Cashcows" - רדיו 4 של ה-BBC (ב-2005)
* "The Spaceship" - קארן טרקס (2005–2008)
* "Nebulous" - פולה בריז (2005–2006)
* "Project: Lazarus" (אודיו דרמה בסדרה "דוקטור הו") - קאסי
* "Project:Twilight" (אודיו דרמה בסדרה "דוקטור הו") - קאסי
* "Self Storage" - רדיו 4 של ה-BBC - ג'ודי (אוקטובר 2007)
* "Laura Solon: Talking and Not Talking" - רדיו 4 של ה-BBC - תפקידים שונים (יוני 2008)
* "One Chord Wonders: Parallel Lines" - רדיו 4 של ה-BBC (ב-11 ביולי 2008)
* "Lost Property" - רדיו 4 של ה-BBC - בתוכנית "Afternoon Play" ב-17 במאי 2011. דרמה בשלושה חלקים - המספרת
* "Lost Property - A Telegram from the Queen" רדיו 4 של ה-BBC - בתוכנית "Afternoon Play" ב-17 במאי 2011. פרק שלישי - המספרת ורותי
* "Where This Service Will Terminate" - רדיו 4 של ה-BBC (ינואר 2016)
* "Inappropriate Relationships" - רדיו 4 של ה-BBC - דרמה בחמישה חלקים (פברואר-מרץ 2017)
* "Where This Service Will Terminate" - רדיו 4 של ה-BBC בתוכנית "Afternoon Play" שני פרקים מאת קתרין ג'ייקווייז (27 ו-28 באפריל 2017)

## פרסים
הטרילוגיה "Lost Property" ששודרה ברדיו 4 זכתה בפרס הדרמה הטובה ביותר של ה-BBC לשנת 2011. רוזי קאוואלירו זכתה בפרס השחקנית הטובה ביותר על תפקידה בדמות רותי בפרק השלישי "Lost Property - A Telegram from the Queen".

## קישורים חיצוניים

## הערות שוליים

קטגוריה:שחקניות תיאטרון אנגליות
קטגוריה:שחקניות קולנוע וטלוויזיה אנגליות
קטגוריה:אנגלים ממוצא ספרדי
קטגוריה:בריטיות שנולדו ב-1967
קטגוריה:בריטים שנולדו ב-1967
Never Give Up

"**Never Give Up**" (בעברית: **לעולם אל תוותר**) הוא שיר מאת הזמרת האוסטרלית סיה, הלקוח מתוך אלבום הפסקול של הסרט סארו - הדרך הביתה שבוים על ידי גארת' דייוויס. השיר נכתב על ידי סיה וגרג קורסטין ויצא ב-18 בנובמבר 2016.

השיר היה מועמד לזכייה בקטגוריות - "השיר הטוב ביותר שנכתב לסרט קולנוע, לטלוויזיה או למדיה ויזואלית אחרת", בטקס פרסי גראמי ה-60.

## ביקורות
ג'ון בילסטין ממגזין רולינג סטון כינה את השיר "המנון מעורר השראה". סאם מורפי מ"Music Feeds" אמר "סיה נכנסת אל תוך השורשים ההודיים של הסרט באמצעות יצירת אווירה בוליוודית תחת הקול שטוף השמש שלה". לארס ברנדל מבילבורד תיאר את השיר כמשמח ומלא עוצמה.
## וידאו קליפ
קליפ מתלווה עם מילות השיר יצא ב-3 בינואר 2017. הקליפ הופק על ידי המפיקה הישראלית חן ביטון, בוים על ידי הבמאי הישראלי ליאור מולכו וצולם על ידי הצלמת הישראלית דנית סיגלר. בהשראת עלילת הסרט, הקליפ סובב אחר ילד וילד מבוגר יותר ממנו שפניהם מכוסות והם חובשים פאה בלונדינית-שחורה (סימן ההיכר של סיה). בסרטון הם מחפשים אחד את השני בתחנת רכבת נטושה ומפחידה. בהמשך הסרטון השניים מתאחדים, עולים על קטר מברזל ועוקבים אחר הרכבות על מנת לצאת מהתחנה. מילות השיר מופיעות כמרוססות בספריי במקומות שונים בסרטון. בכתיבת משוב לסרטון, צוות המגזין "וייב" כתב שסיה "יוצרת מסע של תקווה ואמונה בין שתי נשמות תאומות בחוויה חזותית"

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי סיה
קטגוריה:שירים באנגלית
קטגוריה:שירים שנכתבו על ידי גרג קורסטין
קטגוריה:שירים שנכתבו על ידי סיה
קטגוריה:שירים שהופקו על ידי גרג קורסטין
קטגוריה:שירים על התאבדות
מריה, נסיכת נסאו

**מריה, נסיכת נסאו** (גרמנית: **Marie von Nassau**, 29 בינואר 1825 - 24 במרץ 1902), הייתה אמה של אליסאבטה, מלכת רומניה.

## ביוגרפיה
מריה נולדה בביטריך ב-29 בינואר 1825, לוילהלם, דוכס נסאו ולואיזה, נסיכת סקסוניה-הילדבורגהאוזן, בתם של פרידריך, דוכס סקסוניה-אלטנבורג ושרלוטה גאורגינה, דוכסית מקלנבורג-שטרליץ. בשנת 1839 מת אביה וילהלם, דוכס נסאו, ואחיה אדולף, דוכס נסאו עלה לשלטון במקומו. בשנת 1848 פרץ ברחבי הדוכסות מרד כחלק ממהפכות אביב העמים, ואחיה ואמה דיכאו אותו.

ב-20 ביוני 1842 התחתנה מריה עם הרמן, נסיך ויד, ממנו נולדו לה 3 ילדים. בשנת 1864 מת בעלה, ולאחר מותו קיימה מריה מערכת יחסים עם הפוליטיקאי פרנץ פון רוגנבאך. ב-24 במרץ 1902 מתה הלנה בביתה בנויוויד, והיא בת 77 שנים.

## משפחתה
ב-20 ביוני 1842 התחתנה מריה עם הרמן, נסיך ויד, ממנו נולדו לה 3 ילדים:
* אליסאבטה, מלכת רומניה (1843–1916), התחתנה עם קרול הראשון, מלך רומניה
* וילהלם, נסיך ויד (1845–1907), התחתן עם מריה, נסיכת הולנד
* אוטו, נסיך ויד (1850–1862)

## אילן יוחסין

## קישורים חיצוניים

* מריה, נסיכת נסאו
* 

קטגוריה:נסיכות גרמניות
קטגוריה:ילידות 1825
קטגוריה:נפטרות ב-1902
סוכנות ההגנה האירופית

**סוכנות ההגנה האירופית, **מכונה לפעמים **EDA **(ראשי תיבות של: **E**uropean **D**efence **A**gency)או **AED (ב**צרפתית: **A**gence **e**uropéenne de** d**éfense) היא סוכנות של האיחוד האירופי שבסיסה בבריסל, בלגיה. הסוכנות הוקמה ב-12 ביולי 2004, ושמשה כגוף ליחסי חוץ וביטחון המדווח למועצת האיחוד האירופי. תפקידה העיקרי הוגדר כטיפוח שיתוף הפעולה האירופי בתחומי ההגנה.

על מנת להבין את משמעות קיומה של סוכנות ההגנה האירופית, כדאי להתייחס למצב בהווה בו העולם חווה טלטלה ועל סוכנות ההגנה מוטלת אחריות ביטחונית רבה המשליכה על כלל המדינות החברות כיום באיחוד האירופי.

## קישורים חיצוניים

* 

קטגוריה:האיחוד האירופי: צבא וביטחון
אדלהייד-מריה, נסיכת אנהלט-דסאו

**אדלהייד-מריה, נסיכת אנהלט-דסאו** (גרמנית: **Adelheid Marie von Nassau**, 25 בדצמבר 1833 - 24 בנובמבר 1916), הייתה אשתו של אדולף, הדוכס הגדול של לוקסמבורג.

## ביוגרפיה
אדלהייד-מריה נולדה בדסאו ב-25 בדצמבר 1833, לפרידריך אוגוסט, נסיך אנהלט-דסאו ומריה לואיזה שרלוטה, נסיכת הסן-קאסל, בתם של וילהלם, נסיך הסן-קאסל ולואיזה שרלוטה, נסיכת דנמרק.

ב-23 באפריל 1851 התחתנה אדלהייד-מריה עם אדולף, דוכס נסאו, ממנו נולדו לה 5 ילדים. בשנת 1866 הצטרף בעלה לאימפריה האוסטרית במלחמת אוסטריה–פרוסיה, וב-20 ביולי נכבשה ויסבאדן על ידי הכוחות הפרוסים. בשלום פראג שנערך בסוף המלחמה, סופחה דוכסות נסאו לממלכת פרוסיה, ונכללה בפרובינציית הסן-נסאו.

בשנת 1890 מת וילם השלישי, מלך הולנד, שהיה בנוסף הדוכס הגדול של לוקסמבורג, והותיר אחריו את בתו וילהלמינה, מלכת הולנד. מכיוון שבלוקסמבורג נהג באותה העת החוק הסאלי, שלא התיר לבנות לרשת את אביהם, מונה אדולף שהיה בן דוד מדרגה 17 בקו זכרי לוילם השלישי, לדוכס הגדול של לוקסמבורג.

בשנת 1905 מת בעלה אדולף, הדוכס הגדול של לוקסמבורג, ובנה וילהלם הרביעי, הדוכס הגדול של לוקסמבורג עלה לשלטון במקומו. בשנת 1912 מת גם בנה וילהלם הרביעי, ונכדתה-בתו מארי אדלייד, הדוכסית הגדולה של לוקסמבורג עלתה לשלטון במקומו. בשנת 1914 פרצה מלחמת העולם הראשונה ולוקסמבורג נכבשה על ידי צבא הקיסרות הגרמנית, וב-24 בנובמבר 1916 מתה אדלהייד-מריה בקניגשטיין אים טאורוס שבגרמניה.

## משפחתה
ב-23 באפריל 1851 התחתנה אדלהייד-מריה עם אדולף, הדוכס הגדול של לוקסמבורג, ממנו נולדו לה 5 ילדים:
* וילהלם הרביעי, הדוכס הגדול של לוקסמבורג (1852–1912)
* פרידריך פאול וילהלם, נסיך נסאו (1854–1855)
* מריה בתילדיס וילהלמינה, נסיכת נסאו (1857)
* פרנץ יוזף וילהלם, נסיך נסאו (1859–1875)
* הילדה, נסיכת נסאו (1865–1947), התחתנה עם פרידריך השני, הדוכס הגדול של באדן

## אילן יוחסין

## קישורים חיצוניים

* 

קטגוריה:נסיכות גרמניות
קטגוריה:ילידות 1833
קטגוריה:נפטרות ב-1916
מריה לואיזה שרלוטה, נסיכת הסן-קאסל

**מריה לואיזה שרלוטה, נסיכת הסן-קאסל** (בגרמנית: **Marie Luise Charlotte von Hessen-Kassel**, 9 במאי 1814 - 28 ביולי 1895), הייתה אשתו של פרידריך אוגוסט, נסיך אנהלט-דסאו וחמותו של אדולף, הדוכס הגדול של לוקסמבורג.

## ביוגרפיה
מריה לואיזה שרלוטה נולדה בקופנהגן ב-9 במאי 1814, לוילהלם, נסיך הסן-קאסל ולואיזה שרלוטה, נסיכת דנמרק, נכדתו של פרדריק החמישי, מלך דנמרק. בשנת 1817 נולדה אחותה לואיזה, נסיכת הסן-קאסל, שלימים התחתנה עם כריסטיאן התשיעי, מלך דנמרק. 

ב-11 בספטמבר 1832 התחתנה מריה לואיזה שרלוטה באופנבך, עם פרידריך אוגוסט, נסיך אנהלט-דסאו, נכדו של לאופולד השלישי, דוכס אנהלט-דסאו, ואחיו של לאופולד הרביעי, דוכס אנהלט, ממנו נולדו לה 3 ילדים.

בשנת 1864 מת בעלה פרידריך אוגוסט, וב-28 ביולי 1895 מתה מריה לואיזה שרלוטה בלנגריס.

## משפחתה
ב-11 בספטמבר 1832 התחתנה מריה לואיזה שרלוטה עם פרידריך אוגוסט, נסיך אנהלט-דסאו, ממנו נולדו לה 3 ילדים:
* אדלהייד-מריה, נסיכת אנהלט-דסאו (1833–1916), התחתנה עם אדולף, הדוכס הגדול של לוקסמבורג
* בתילדיס, נסיכת אנהלט-דסאו (1834–1906), התחתנה עם וילהלם, נסיך שאומבורג-ליפה
* הילדה שרלוטה, נסיכת אנהלט-דסאו (1839–1926)

## אילן יוחסין

## קישורים חיצוניים

* מריה לואיזה שרלוטה, נסיכת הסן-קאסל

קטגוריה:בית הסן
קטגוריה:נסיכות הסן-קאסל
קטגוריה:ילידות 1814
קטגוריה:נפטרות ב-1895
הפיגוע בקניון ערים

**הפיגוע בקניון ערים** הוא פיגוע התאבדות שבוצע ב-4 בנובמבר 2002 בקניון ערים שבכפר סבא. בפיגוע נרצחו שני ישראלים וכ-70 נפצעו.

## הפיגוע
ביום שני בשעה 18:10 ניסה מחבל מתאבד להיכנס לתוך קניון ערים בכפר סבא. בשל התראות שהתקבלו לביצוע פיגוע במקום, הוגברה בו האבטחה. הקניון שהוא קניון פתוח בעל כניסות רבות, אובטח באותה עת על ידי 24 מאבטחים. אחד המאבטחים במקום ששהה באזור אחת הכניסות זיהה את המחבל מנסה להיכנס למרכז הקניון. הוא ניגש אליו במהירות תוך כדי צעקות אזהרה לעוברים ושבים. כשהתקרב אליו פוצץ המחבל את המטען. מן הפיצוץ נרצחו שניים: המאבטח חוליו מגרם, ונער בן 15 שהיה עולה חדש מארגנטינה ותלמיד תיכון ברעננה, גסטון פרפיניאל, ששהה בסמוך, ונפגעו עוד כ-70 בני אדם, רובם נפגעי הלם.

כשבועיים לאחר הפיגוע קיבלו אמו ובת זוגו של המאבטח, תעודת הוקרה ממשטרת כפר סבא ומראש העיר כפר סבא יצחק ולד, על פעולתו לעצירת המחבל שהצילה חיי רבים.

## מבצעי הפיגוע
לאחר הפיגוע נטל ארגון הג'יהאד האסלאמי הפלסטיני אחריות לפיגוע ומסר שהמחבל הוא נביל סוואלחה, בן 18, ממחנה הפליטים בלאטה שבאזור שכם.

## קישורים חיצוניים
* הנרצחים בפיגוע באתר לזכר נפגעי פעולות האיבה
* 
* 

קטגוריה:האינתיפאדה השנייה
קניון ערים
קניון ערים
קניון ערים
קניון ערים
פריץ דרייפוס

**פריץ דרייפוס** (Dreyfuss; 23 במאי 1910, בוואריה, גרמניה – 22 בפברואר 1974, תל אביב) היה רופא פנימי ישראלי, מנהל מחלקה פנימית א' בבית החולים הדסה ירושלים, מנהל מחלקה פנימית ב' בבית החולים איכילוב, פרופסור מן המניין לרפואה פנימית באוניברסיטה העברית בירושלים ובאוניברסיטת תל אביב, ממקימי בית הספר לרפואה בתל אביב, דקאן בית הספר ללימודי המשך ברפואה בבית הספר לרפואה של אוניברסיטת תל אביב (1962-67).

בין התעניינותו ועיסוקיו של דרייפוס: קרדיולוגיה, המטולוגיה ורפואה פסיכוסומטית.

## קורות חיים
דרייפוס נולד בעיר פירת שבבוואריה, גרמניה. אביו, ד"ר אלברט דרייפוס, היה רופא כללי. דרייפוס למד רפואה בווירצבורג, מינכן ופרנקפורט, וסיים את לימודיו בבזל.

ב-1934, לאחר עליית הנאצים לשלטון בגרמניה, עלה דרייפוס לארץ ישראל. התיישב בירושלים. עבד במחלקתו של הפרופ' יוליוס קליברג תחילה כמתנדב ולאחר מספר חודשים כאיש סגל. בשנת 1947 יצא דרייפוס לארצות הברית, לניו יורק, השתלם בבית החולים מונטפיורי , בבית חולים הפרסביטריאני באוניברסיטת קולומביה  ובית החולים מאונט סיני. עם חזרתו של דרייפוס לארץ, התמנה בשנת 1950 למנהל בפועל של מחלקה פנימית. בשנת 1955 הועלה לדרגת פרופסור חבר, ובשנת 1962 לפרופסור מן המניין. בשנת 1952 התמנה דרייפוס למנהל מחלקה פנימית א' שהייתה בעלת אוריינטציה קלינית ובה הושם הדגש על הכיוון הפסיכו-סומטי של הרפואה הפנימית

בשנת 1956 ייסד דרייפוס ביחד עם פרופ' דוד בירנבאום, פרופ' יוליוס קליברג, פרופ' הרמן שטייניץ וד"ר ברנדשטטר את החברה הישראלית לגסטרואנטרולוגיה. בשנת 1962 מונה דרייפוס למנהל מחלקה פנימית ב' (60 מיטות אשפוז) בבית החולים איכילוב בתל אביב. בשנות ה-60 הראשונות חבר לחיים שיבא, אנדרה דה-פריס, אפרים סיני ושמואל שור, להקמת בית הספר לרפואה באוניברסיטת תל אביב. בשנת 1965 הועלה לדרגת פרופסור מן המניין באוניברסיטת תל אביב.. משנת 1962-1967 מונה דרייפוס לדקאן בית הספר ללימודי המשך ברפואה, ומשנת 1971-1974 ראש החוג לרפואה פנימית.

דרייפוס נפטר מסרטן ב-22 בפברואר 1974, נקבר בבית העלמין קריית שאול בתל אביב. היה נשוי לעדינה ולהם שלושה בנים, בנו גדעון רופא פנימי.

## ממחקריו של דרייפוס

דרייפוס וצוותו התמקדו במחקרם בשטחי הקרדיולוגיה, ההומאוסטאזיס, חקר הפקקת והאימונולוגיה הקלינית. המחקר הקרדיולוגי התבסס סביב למחלה הקורונרית תוך תשומת לב לגורמים פסיכוסוציאלים וביוסטטיסטים. כמו כן נחקרה התנהגות טסיות הדם במצב האוטם הטרי של שריר הלב ולאחריו, ובשבץ מוחי.

למחלקה הייתה מסונפת מעבדת מחקר ומעבדה משותפת של המחלקה לאלקטרוניקה של מכון ויצמן בראשותו של הפרופ' א. פריי.

## לקריאה נוספת
* הרפואה, גיליון 90, 2 במאי 1975, עמוד 445
* "מרכז רפואי עירוני ממשלתי (איכילוב, הדסה, בית היולדות ע"ש אשרמן) תל אביב-יפו". ספר השנה 1971–1972, הוצאת המחלקה ליחסי -ציבור של בתי החולים העירוניים-ממשלתיים, העורך: אריה תורג'מן (מחלקה פנימית ב' - מנהל פרופ' פריץ דרייפוס), עמודים 134-138.
* מעבודות המחקר של פרופ' פ. דרייפוס באתר PubMed

## קישורים חיצוניים
* 

## הערות שוליים

קטגוריה:רופאים פנימיים ישראלים
קטגוריה:סגל אוניברסיטת תל אביב: רפואה
קטגוריה:סגל המרכז הרפואי תל אביב ע"ש סוראסקי
קטגוריה:סגל מרכז רפואי הדסה
קטגוריה:סגל האוניברסיטה העברית בירושלים: רפואה
קטגוריה:ישראלים ילידי גרמניה
קטגוריה:רופאים יהודים גרמנים
קטגוריה:אנשי העלייה החמישית
קטגוריה:רופאים פנימיים ביישוב
קטגוריה:אימונולוגים ישראלים
קטגוריה:אישים הקבורים בבית הקברות קריית שאול
קטגוריה:גסטרואנטרולוגים ישראלים
קטגוריה:ישראלים שנולדו ב-1910
קטגוריה:ישראלים שנפטרו ב-1974